غمیندن قونچه تك دل قانا دؤندو،
ایشیم بولبول كیمی افغانا دؤندو.
یامان گؤز یاخشی دگیل وصل یارا،
وصالیم مؤحنت هیجرانا دؤندو.
پریشان، تیره بخت، آشوفته حالام،
كؤنول اول زولف موشك افشانا دؤندو.
كناریمدان چون اول دُرّ اولدو غائب،
گؤزوم یاشی آخیب عمّانا دؤندو.
حذر قیل ماجرای چشم تردن،
سیرشكیم بحر بی پایانا دؤندو.
او دُرّ گنج حوسنون فیرقتیندن،
كؤنول بیر منزل ویرانا دؤندو.
داخی سانكی جفادان خالی اولماز،
دو چشمیم كفّه ی میزانا دؤندو.
رقیب بولهوه س مقصودا یئتدی،
دل سیّد جفادان قانا دؤندو.
حاجی سید عظیم شیروانی
azb_Arab azb_Arab azb_Arab azb_Arab pes_Arab azb_Arab pes_Arab azb_Arab pes_Arab prs_Arab azb_Arab azb_Arab azb_Arab pes_Arab ace_Arab azb_Arab pes_Arab